“Спробы рэжыму Лукашэнкі ў 1996 годзе здаць дзяржаўную незалежнасць Беларусі былі сарваныя нечаканымі й бурлівымі мітынговымі выступамі Вясны-96, арганізаванымі БНФ. Галоўную ролю ў дэманстрацыях пратэсту адыгрывала моладзь 1970-85 гадоў нараджэння. Ужо ў 1997 пакаленне пераменаў выбухнула самастойным супрацівам прарасейскаму рэваншу: у найноўшай гісторыі Беларусі зьявіліся Малады Фронт і БПСМ, міліцыя й унутраныя войскі, радыкальныя групоўкі й палітычныя вязні. Ударная хваля, руйнуючы стэрэатыпы, накатваючы на рэжым, абуджаючы нацыю, прайшла па ўсёй краіне. Фронт супрацьстаяння, што ўзнік паміж дыктатурай і моладдзю, кардынальным чынам памяняў стан грамадства і апазыцыі: падзеі 1996-97 выклікалі тэктанічныя разломы ў старэйшых пакаленнях, палітыцы і дзяржаўнай сыстэме.